Document ID: 31999D0487

Komisijas Lēmums
(1999. gada 2. jūlijs),
ar kuru groza Lēmumu 98/568/EK, ar ko paredz īpašus nosacījumus, kuri reglamentē Gvatemalas izcelsmes zvejniecības un akvakultūras produktu importu
(izziņots ar dokumenta numuru C(1999) 1828)
(Dokuments attiecas uz EEZ)
(1999/487/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz veselības prasības zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu,
(1) tā kā 1. pantā Komisijas 1998. gada 6. oktobra Lēmumā 98/568/EK, ar ko paredz īpašus nosacījumus, kuri reglamentē Gvatemalas izcelsmes zvejniecības un akvakultūras produktu importu [3], noteikts, ka Dirección General de Servicios Pecuarios (Digesepe) del Ministerio de Agricultura, Ganadería y Alimentación ir kompetentā iestāde Gvatemalā, kas pārbauda un apliecina zvejniecības un akvakultūras produktu atbilstību Direktīvā 91/493/EEK noteiktajām prasībām;
(2) tā kā pēc Gvatemalas valdības pārstrukturēšanas kompetentā iestādes, kas var izdot veselības sertifikātus par zvejniecības produktiem ir nevis Digesepe, bet Area de Inocuidad de Alimentos - Unidad de Normas y Regulaciones (AIA - UNR), un šī jaunā iestāde var efektīvi pārbaudīt spēkā esošo tiesību aktu piemērošanu; tā kā tādēļ ir jāpārveido Lēmumā 98/568/EK nosauktās kompetentās iestādes nosaukums un šā lēmuma A pielikumā iekļautais veselības sertifikāta paraugs;
(3) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmumu 98/568/EK groza šādi.
1. Direktīvas 1. pantu aizstāj ar šādu:
"1. pants
Area de Inocuidad de Alimentos - Unidad de Normas y Regulaciones (AIA - UNR) of the Ministerio de Agricultura, Ganadería y Alimentación ir kompetentā iestāde Gvatemalā, kas pārbauda un apliecina zvejniecības un akvakultūras produktu atbilstību Direktīvā 91/493/EEK noteiktajām prasībām."
2. Lēmuma A pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1999. gada 2. jūlijā

Labels: 3
0
18
6